open-index/open-wikipedia-markdown huggingface dataset:
Xanthocyparis nootkatensis

***Xanthocyparis nootkatensis*** é unha especie de conífera da familia das cupresáceas (*Cupressaceae*), subfamilia das cupresoideas (*Cupressoideae*), unha das dúas incluídas no
recente novo xénero *Xanthocyparis*.

## Taxonomía 
A especie foi inicialmente descrita en 1824 polo botánico escocés David Don dentro do xénero *Cupressus*, como *Cupressus nootkatensis*. 

### Sinónimos 
Ao longo da historia esta especice foi recoñecida polos sinónimos seguintes:

**Callitropsis nootkatensis* (D.Don) Oerst. ex D.P.Little
**Callitropsis nootkatensis* (D. Don) Florin
**Chamaecyparis nootkatensis* (D. Don) Sudw.
**Chamaecyparis nootkatensis* (D.Don) Spach
**Chamaecyparis nutkaensis* Lindl. & Gordon
**Cupressus americana* Trautv.
**Cupressus nootkatensis* D.Don 1824 (basónimo)
**Cupressus nutkatensis* Hook.
**Thuja excelsa* Bong.
**Thujopsis borealis* Carrière
**Thujopsis cupressoides* Carrière
**Thujopsis tchugatskoyae* Carrière

## Galería de imaxes 

File:Cupressus nootkatensis 1334.JPG|Mature individual with foliage in flat sprays hanging from branches
Image:Nootka Cypress cone.jpg|cone detail
Image:Callitropsis-nootkatensis01.jpg|seeds
Image:Cupressus nootkatensis bark.jpg|bark
File:Chamaecyparis nootkatensis‘Glauca’.jpg|C. nootkatensis Glauca
File:Nootka Cypress 01.JPG|Young tree in North Cascades National Park.

## Notas 
## Véxase tamén 
### Bibliografía 
### Outros artigos 
* Cupresáceas
* Cupresoideas
* *Chamaecyparis*
* *Xanthocyparis*

### Ligazóns externas 
* Gymnosperm Database: *Cupressus nootkatensis*
* Pinetum.org: Cupressus nootkatensis - Photo of cones
* Video footage of fire damage and pine cones
Gran Premio do Canadá de 1994

O **Gran Premio do Canadá de 1994** (oficialmente o **1994 Formula 1 Grand Prix du Canada**) foi unha carreira de Fórmula 1 que se celebrou o 12 de xuño de 1994 no Circuíto Gilles Villeneuve, Montreal, Canadá. A carreira foi a sexta rolda da tempada . Foi o 32º Gran Premio Canadense e o 16º no Circuíto Gilles Villeneuve. A carreira de 69 voltas foi gañada polo piloto de Benetton Michael Schumacher, quen obtivo a súa quinta vitoria da tempada e ampliou a súa vantaxe na clasificación de pilotos a 33 puntos. Damon Hill e o seu equipo, Williams, foron segundos nos seus respectivos campionatos, así como segundos na carreira, e foron os principais rivais de Schumacher e Benetton durante a tempada. Jean Alesi completou o podio ao terminar no terceiro lugar para Ferrari.

## Informe 
### Antecedentes 
Simtek correu con só un auto na carreira, trala morte de Roland Ratzenberger e as lesións de Andrea Montermini. Andrea de Cesaris substituíu o lesionado Karl Wendlinger en Sauber.

### Carreira 
Michael Schumacher obtivo a súa quinta vitoria de seis carreiras, terminando por diante do principal rival do título, Damon Hill, aínda que estaba 33 puntos por detrás de Schumacher logo da carreira, quedou medio minuto por detrás de Schumacher na conclusión da carreira. O piloto de Ferrari Jean Alesi completou o podio, e o seu compañeiro de equipo Gerhard Berger foi o único outro piloto na volta do líder no cuarto lugar. Os respectivos compañeiros de equipo dos dous primeiros, David Coulthard e JJ Lehto terminaron a carreira nos puntos finais de anotación, na quinta e sexta posición, foron os primeiros puntos de Coulthard na Fórmula Un, e tamén os últimos de Lehto. Aínda que, Lehto non puntuaria se non fose porque Christian Fittipaldi foi descualificado por ter un auto con menor peso do legal permitido, que chegou a meta en sexto lugar.

Durante a carreira, Érik Comas converteuse no primeiro piloto en ser penalizado por exceso de velocidade no pitlane, recibiu unha penalización de stop & go.

### Post-carreira 
## Clasificación 
### Cualificación 
### Carreira
## Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Eclampsia

**Eclampsia** é a aparición de convulsións nunha muller con preeclampsia.. A condición pode aparecer antes, durante ou tras o parto. É máis común durante o segundo trimestre do embarazo. As convulsións son do tipo tónico-clónico e duran de media un minuto. Tras as convulsións ocorre xeralmente un período de confusión ou coma. As complicacións inclúen pneumonía por aspiración, hemorraxia cerebral, insuficiencia renal e parada cardiorrespiratoria. A preeclampsia e a eclampsia forman parte dun grupo maior de condicións denominado perturbacións hipertensivas no embarazo.

As recomendacións de prevención inclúen a administración de aspirina en persoas de risco elevado, suplementos de calcio en rexións onde o consumo é baixo e tratamento da hipertensión anterior ao embarazo con medicación. O exercicio físico durante o embarazo&nbsp;pode tamén ser benéfico. No entanto, o tratamento pode necesitar de respiración asistida. Entre outros posíbeis tratamentos están medicamentos para a hipertensión, como a hidralazina, e o parto&nbsp;de emerxencia do bebé, quer por vía vaxinal ou por cesárea. Nos países desenvolvidos, a prevalencia é de 1 caso en cada 2000 nacementos debido aos mellores coidados de saúde. En 2013 provocaron a morte a 29&nbsp;000 persoas, unha diminución en relación ás 37&nbsp;000&nbsp;en 1990.Cerca dunha en cada cen mulleres con eclampsia morre. A palabra eclampsia ten orixe no termo grego para o lóstrego. A primeira descrición coñecida da doenza foi feita por Hipócrates&nbsp;no século V a.C.

## Notas
Santiago del Río Seoane

**Santiago del Río Seoane**, finado en Ordes en novembro de  1926, foi un farmacéutico e político galego.
## Traxectoria 
Farmacéutico. Foi subdelegado de Farmacia no distrito de Ordes. Na ditadura de Primo de Rivera foi nomeado alcalde de Ordes en 1924.

## Vida persoal 
Casou con Josefina Carballido Pol.

## Notas
Ángel Pardo Puzo

**Ángel Pardo y Puzo**, nado en Ferrol o 3 de decembro de 1869 e finado en San Fernando (provincia de Cádiz) o 16 de maio de 1922, foi un mariño e escritor galego.
## Traxectoria 
Fillo primoxénito do capitán Ramón Pardo Pardo, que morreu na batalla do Somorrostro durante a terceira guerra carlista o 27 de marzo de 1874. Por este feito, Ángel Pardo y Puzo foi nomeado tenente segundo polo rei Afonso XII con cinco anos a condición de ingresar no Corpo de Mariña antes de cumprir os 22 anos:

Ingresou na Escola Naval en 1887 e ascendeu rapidamente a gardamarina. Dende decembro de 1889 estivo destinado durante un ano no *Nautilus* ata que transbordou á Escola de Instrución. Prestou servizos en Filipinas e despois realizou numerosos embarques por augas internacionais. O 21 de decembro de 1898 tivo que afundir o canoneiro *Corcuera* (do que era comandante) por ordes de Madrid ao ver a perda da soberanía do imperio español sobre Filipinas.

Acabou retornando á Península. Estudou as almadrabas de Cádiz e Huelva, e solicitou en 1916 que se lle concedese unha prórroga de dous meses para completar esas investigacións. Os últimos datos consignados na súa Folla de Servizos indican que foi nomeado Axudante Maior do arseal de La Carraca (1920) e segundo comandante do acoirazado *España* (1922).

Publicou varios artigos no *Anuario Estadístico de Pesca*, escribiu libros sobre temas pesqueiros e tamén foi poeta en galego e castelán.

alt=Ángel y Josefa en Cádiz|miniatura|Ángel Pardo Puzo e a súa segunda esposa, Josefa Pery Lazága.
## Obras 
### Ensaio 
*"Diccionario y croquis de los artes de pesca más usuales en las costas de España" no *Anuario Estadístico de Pesca* (1906)
**Cartilla de pesca. Conocimientos útiles a los pescadores* (1907)
**Anguilas y angulas* (1911 e 1913; carta-prólogo de Adolfo Navarrete)
**Industrias pesqueras. Ostreros o parques ostrícolas* (1916; carta prólogo de Joaquín de Borja)

### Poesía 
**Campesinas y cortesanas* (poesía en galego e castelán, 1909; prólogo de Galo Salinas)

## Recoñecementos 
Foi condecorado coas cruces de segunda e primeira clase ao Mérito Naval.
## Galería de imaxes

Cargo de Alférez a Ángel Pardo y Puzo HOJA 1.jpg|Nomeamento de Ángel Pardo y Puzo por Afonso XII (a).

Cargo de Alférez a Ángel Pardo y Puzo HOJA 2.jpg|Nomeamento de Ángel Pardo y Puzo por Afonso XII (b).

## Noras 
## Véxase tamén 
### Bibliografía 
* 

### Ligazóns externas 
* Ángel Pardo y Puzo. Oficial de Marina y poeta
STS-110

**STS-110** foi unha misión do transbordador espacial Atlantis lanzada o 8 de abril de 2002 desde a rampla 39B do Centro de Lanzamento de Cabo Cañaveral.

O transbordador levaba a bordo a viga S0, que con 13 m de longo e 13,5 toneladas de masa foi a primeira da estrutura principal (de 110 m de longo) que máis tarde soportaría os paneis solares e os radiadores. Necesitáronse catro paseos espaciais para extraer a viga mediante o brazo robótico e instalala na estación. Durante a misión tamén se transferiron experimentos e subministracións entre o transbordador e a estación.

O transbordador volveu a terra no Centro de Lanzamento de Cabo Cañaveral, Florida, o 19 de abril de 2002.

## Notas 
## Véxase tamén 
### Outros artigos
*Transbordador espacial
*Transbordador espacial Atlantis
Aeroporto de Oulu

O **aeroporto de Oulu**  é un aeroporto que serve a Oulu. Está situado a 10,6 quilómetros ao suroeste do centro da cidade. É o segundo aeroporto máis concorrido de Finlandia despois do de Helsinqui-Vantaa en termos de pasaxe, con 923 246 pasaxeiros no ano 2017. Opera ao redor de 20 voos diarios a Helsinqui e tamén é usado pola Forza Aérea de Finlandia para o adestramento dos seus pilotos. A vella terminal foi recentemente demolida para ter máis espazo na plataforma de estacionamento e unha ampliación da terminal principal foi completada en setembro de 2011. Nela instaláronse catro novas pasarelas de embarque e a súa superficie aumentou en 4 300 metros cadrados, aumentando a súa capacidade a 1,5 millóns de pasaxeiros anuais. O aeroporto está operado pola compañía pública Finavia.

## Aeroliñas e destinos 
## Notas 
## Véxase tamén 
### Ligazóns externas 
* Web do aeroporto
Hannah e as súas irmás

***Hannah e as súas irmás*** (en ) é un filme estadounidense de 1986 escrito e dirixido por Woody Allen, e con el mesmo, Mia Farrow, Michael Caine, Barbara Hershey e Dianne Wiest como actores principais. A pesar de que as personaxes, pertencentes á mesma familia, están constantemente preguntándose sobre o sentido da vida, o sexo e a relixión, o filme ten un toque marcadamente cómico.

Foi emitido na TVG o 5 de setembro de 1998.

## Argumento 
Elliott e Hannah forman aparentemente unha parella sen problemas, viven felices e son pais de dous nenos. Porén, Elliott está namorado en segredo da irmá de Hannah, Lee, que pola súa banda vive unha relación pesada con Frederick, un home máis vello ca ela, pintor e misántropo. A familia complétase coa terceira irmá, Holly, a ovella negra da familia, por mor da súa inconstancia amorosa e profesional. O exmarido de Hannah, Mickey, produtor de televisión hipocondríaco completa o cadro.

## Elenco 
* Mia Farrow como Hannah
* Barbara Hershey como Lee
* Dianne Wiest como Holly
* Michael Caine como Elliot
* Woody Allen como Mickey Sachs
* Carrie Fisher como April
* Maureen O'Sullivan como Norma
* Lloyd Nolan como Evan
* Max von Sydow como Frederick
* Daniel Stern como Dusty
* Julie Kavner como Gail
* Fred Melamed como Dr. Grey
* Joanna Gleason como Carol
* Bobby Short como Bob
* Lewis Black como Paul
* Julia Louis-Dreyfus como Mary
* Christian Clemenson como Larry
* J. T. Walsh como Ed Smythe
* John Turturro como o escritor
* Rusty Magee como Ron
* Sam Waterston como David
* Tony Roberts como Norman

## Premios 
## Notas
Guerra dos Dez Días

A **Guerra dos Dez Días** ou **Guerra de Independencia Eslovena** (en esloveno: *Slovenska osamosvojitvena vojna*) foi un breve conflito armado entre a rexión iugoslava de Eslovenia e Iugoslavia sucedido en 1991, entre o 27 de xuño e o 6 de xullo, inmediatamente antes de que esta rexión declarase a súa independencia.

O conflito foi breve, xa que o exército de Iugoslavia non quería malgastar recursos nesta campaña. Isto foi así porque se estaba preparando para a Guerra de Independencia Croata, onde a maioría étnica serbia en Iugoslavia tiña reivindicacións territoriais, a diferenza de Eslovenia, que era considerada "etnicamente homoxénea". Ademais, o exército federal, composto fundamentalmente por blindados, atopou moi difícil actuar nun terreo fortemente urbanizado, ao ser esta rexión a máis urbana, occidental e rica da federación.

## Notas 
## Véxase tamén 
### Outros artigos
* Guerras iugoslavas
Julia Ibarra

**Julia Ibarra Perez-Campoamor**, nada en Lugo en 1923 e finada en Oviedo en maio de 2002, foi unha profesora, filóloga e escritora galega en lingua castelá.

## Traxectoria 
Naceu en Lugo, onde o seu pai estaba destinado como fiscal. Foi catedrática de Latín en institutos de Xirona, Lugo, no Aramo de Uvieu e no Doña Ximena de Xixón.

Deuse a coñecer como escritora en 1983, coa publicación de *La melodramática vida de Carlota Leopolda*, libro composto pola novela curta do mesmo título e 14 relatos. En 1987 foi galardoada co Premio Tigre Juan por *Sasia la viuda*, editada a posteriori pola editorial Júcar. O libro é unha recreación novelada dun feito histórico na Roma clásica.

Estivo casada con Ignacio de la Concha, catedrático de Historia do Dereito da Universidade de Uvieu..

## Libros 
**La melodramática vida de Carlota Leopolda* (1983)
**La mecedora* (1986)
**Sasia la viuda* (1987)
**Cuentos de ánima trémula* (1989)
**Mujeres en el sofá* (1995)
**Todas adorábamos el negro* (1997)

## Notas
Batalla de Marton

A **batalla de Marton** ou **Meretum** librouse o 22 de marzo de 871 entre as forzas saxoas de Aethelred I de Wessex e as do caudillo viquingo Ivar o Desosado. Non se puido localizar con exactitude o lugar, aínda que os indicios apuntan a Wiltshire ou Dorset. Foi un novo capítulo bélico que seguiu á batalla de Ashdown, tras a cal Aethelred e o seu irmán Alfredo se retiraron até Basing, Hampshire, onde se enfrontaron ao caudillo Ivar, aínda que nesta ocasión a derrota foi para os saxóns. Como a morte de Aethelred se datou o 23 de abril de 871, supúxose que ou ben o rei saxón morreu durante o conflito ou polas feridas sufridas no campo de batalla, xa que as crónicas contemporáneas non ofrecen unha resposta adecuada. Tampouco non hai certeza sobre o lugar exacto onde ambas as forzas se enfrontaron, aínda que hai propostas que suxiren Merton preto de Londres, Merton en Oxfordshire, Marden en Wiltshire ou Martin en Dorset. As zonas máis occidentais son as que teñen o favor dos historiadores, posto que o rei foi enterrado pouco despois na igrexa de Wimborne, Dorset.

## Notas 
## Véxase tamén 
### Bibliografía 
*Marren, Peter (2006) *Battles of the Dark Age*, Pen and Sword Military, ISBN 978-1-84415-270-4
Fernando Peña López

**Fernando Peña López** é un xurista galego especializado en dereito civil. É director da cátedra Fundación INADE-UDC de xestión do risco e o seguro en Universidade da Coruña.

## Traxectoria
Está especializado en dereito da responsabilidade civil e do seguro, e dereito do consumo, sendo autor de numerosas publicacións neste eido. Ten colaborado como consultor externo con despachos de avogados e exercido como árbitro da Corte Arbitral de Galicia. Realizou os seus estudos de licenciatura e obtivo o seu doutoramento por Universidade da Coruña, completando a súa formación nas universidades de Roma-A Sapienza, Montpellier, Coímbra e Fordham-Nova York.

## Publicacións 
* Peña López, F. (2002): *La culpabilidad en la responsabilidad civil extracontractual*. Comares.
* Busto Lago, J. M., Álvarez Lata, N., & Peña López, F. (2005): *Reclamaciones de consumo: derecho de consumo desde la perspectiva del consumidor*. Thomson/Aranzadi; Ministerio de Sanidad y Consumo: Instituto Nacional del Consumo.
* Álvarez Lata, N., Busto Lago, J. M., & Peña López, F. (Dir.) (2015): *Curso de derecho civil de Galicia*. Atelier.

## Notas
Igón

O topónimo **Igón** pode referirse a:

;En Galiza
***Igón**, lugar da parroquia da Ribeira, no concello de Cervantes;
***Igón**, lugar da parroquia de Castro, no concello de Paradela;
***Borrigón**, lugar da parroquia de Goá, no concello de Cospeito;
***Vigón**, lugar da parroquia das Negradas, no concello de Guitiriz.

## Véxase tamén
### Outros artigos
O Illó

O topónimo **O Illó** pode referirse a:

;En Galiza
***O Illó**, lugar da parroquia de Valiñas, no concello de Barro;
***O Illó**, lugar da parroquia de Bemantes, no concello de Miño.

## Véxase tamén
### Outros artigos
***Os Illós**, lugar da parroquia de Mondego, no concello de Sada;
***Illoá**, lugar da parroquia de Valboa, no concello de Monterroso.
José Ramón Cancelo de la Torre

**José Ramón Cancelo da Torre** é un economista galego que exerce como catedrático de universidade no departamento de economía de Universidade da Coruña, onde está especializado en estatística e econometría e forma parte do grupo de investigación Jean Monnet sobre competencia e desenvolvemento. É experto na análise de series temporais, sendo autor de publicacións moi influentes neste campo.

## Traxectoria
José Ramón Cancelo licenciouse en ciencias económicas e empresariais pola Universidade de Santiago de Compostela e doutorouse pola Universidade Autónoma de Madrid, cunha tese sobre Políticas de estabilización e efecto *crowdingout*: unha análise empírica para o caso español. Antes de recalar como catedrático de universidade na Universidade da Coruña en 1995, foi profesor na Universidade Autónoma de Madrid, o que compaxinou brevemente coa empresa privada, antes de obter a cátedra na Universidade de Castela-A Mancha. O 14 de setembro de 2016 ingresou como membro numerario da Real Academia Galega de Ciencias, cun discurso titulado "A crise da Eurozona: unha historia de desequilibrios e asimetrías". O propio Cancelo cita como a súa maior influencia ao profesor Antoni Espasa, "cuxa forma de entender a Economía, como coñecemento teórico pero tamén como actividade práctica, marcoume profundamente e orientou toda a miña traxectoria académica e profesional".

## Publicacións 
* Cancelo, J. R., & Espasa, A. (1993): *Métodos cuantitativos para el análisis de la coyuntura económica*. Alianza.

## Notas
Aeroporto de Victoria Falls

O **aeroporto de Victoria Falls**  é un aeroporto internacional que serve á industria do turismo das cataratas Victoria. VEstá situado a 18 quilómetros ao sur da cidade de Victoria Falls, Zimbabwe.

## Aeroliñas e destinos
## Notas
Juan Carlos Vilar Pérez

**Juan Carlos Vilar Pérez**, nado en Cerponzóns (Pontevedra) o 4 de decembro de 1958, é un profesor e debuxante galego.

## Traxectoria
Estudou Maxisterio na Escola Normal de Pontevedra. Deu clases a adultos no cárcere da Parda e desde o seu peche no Centro Público de Educación e Promoción de Adultos (EPAPU) Nelson Mandela do Centro penitenciario da Lama, da que é director. Xogou na SD Teucro entre 1978 e 1984.

Como debuxante ten formación autodidacta, en base a gravados de grandes pintores. Comezou debuxando a lapis e carboncillo, e a súa técnica derivou ao *gouache*, tinta chinesa e acrílico. Ten un estilo realista,  e os seus cadros adoitan recrear paisaxes urbanas e naturezas mortas, recreándose nos pequenos detalles

Comezou expoñendo de forma colectiva en 1974 no Liceo de Vilagarcía de Arousa. En 1982 fixo a súa primeira exposición individual na Sala Albatros de Pontevedra, e en 1995 expuxo no Teatro Principal da mesma vila. En 1986 foi seleccionado no certame Novos Valores do Museo de Pontevedra.

Ilustrou o libro de Pepy G. Clavijo *Pontevedra, de los nombres propios de las calles* (1996), así como a súa reedición *Las calles de Pontevedra* (2008).

## Premios
*1º Premio I Sala de Pintura Joven de Galicia (Vilagarcía de Arousa, 1974)
*2º Premio no Concurso de Ilustración da ACUP (Palencia, 1992)
*1º Premio no Certame de Artes Plásticas do Casino Mercantil e Industrial (Pontevedra, 1994)
*Mención de Honra no III Concurso de Debuxo José Méndez Ruíz (Librilla, 1996)
*Mención de Honra no IV Concurso de Debuxo José Méndez Ruíz (Librilla, 1997)
*Seleccionado no Premio Nacional de Debuxo Antonio del Rincón (Deputación de Guadalajara, 1994 e 1996)
*Seleccionado no XXVII Concurso Internacional de Pintura, Escultura e Debuxo (Quesada, 1997)
*2º Premio no Concurso de Pintura Alfonso Iglesias (Bueu, 2000)
*Finalista no Premio de Debuxo Provincia de Guadalajara (2007)
*Seleccionado no XI Certame de Arte José Lapayese Bruna (Comarca del Jiloca, 2009)
*Seleccionado no IL Concurso Internacional de Debuxo da Fundación Ynglada-Guillot (Barcelona, 2011)
*1º Premio no XVIII Certame Nacional de Debuxo Felipe Orlando (Benalmádena, 2017)
*1º Mención de Honra no XVII Certame de Acuarela Ciudad de Benalmádena (2017)
*2º Premio II Concurso Nacional de Pintura e Debujo Una mirada crítica y científica a la educación de las niñas (Universidade de Sevilla, 2017)

## Notas
## Véxase tamén
### Ligazóns externas
*Web persoal
Aeroporto de Vancouver

O **aeroporto internacional de Vancouver**  é un aeroporto canadense situado en Sea Island, Richmond, a uns 12 quilómetros do centro de Vancouver. É o segundo aeroporto máis concorrido do Canadá en movemento de avións e en número de pasaxeiros, tras o aeroporto de Toronto-Pearson. Opera voos diarios cara Asia, Europa, Oceanía, Estados Unidos, México e outros aeroporto dentro do país. O aeroporto gañou varios destacados premios internacionais; gañou o premio ao mellor aeroporto de Norteamérica de Skytrax en 2007 e dende 2010 ata 2017.  Tamén entrou na lista dos 10 mellores aeroportos do mundo por vez primeira en 2012, chegando ao oitavo posto no ano seguinte.

Vancouver é un centro de conexións para as aeroliñas Air Canada e WestJet. Tamén é unha base operativa para Air Transat. É on dos poucos aeroportos internacionais canadenses rn contar cunha terminal para servizos regulares con hidroavións. O aeroporto é propiedade de Transport Canada, o departamento do goberno canadenseque se encarga dos transportes, e está operado pola Autoridade Aeroportuaria de Vancouver Airport Authority, que tamén opera aeroportos en todo o mundo a través da súa subsidiaria Vantage Airport Group.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
Foley

**Foley**, chamado así polo artista de efectos sonoros Jack Foley, é a reprodución de efectos de son cotiáns que se engaden a filmes, vídeos e outros medios durante a posprodución para mellorar a calidade sonora. Estes son poden ser de calquera tipo, dende o rozamento da roupa ou as pegadas dos pés ata portas que renxen e cristais que rompen. A mellor arte de *foley* está tan ben integrada nun filme que o público non se decata dela. Axuda a crear sentido de realidade nunha escena, e sen estes sons de fondo, os filmes sentiríanse contranaturalmente silenciosos e incómodos.

Os artistas de *foley* recrean os son de ambiente que o filme retrata. En ocasións os decorados ou obxectos dun filme non reaccionan acusticamente do mesmo xeito que o fan os reais e os sons de fondo empréganse para mellorar a experiencia do filme. Tamén se pode empregar *foley* para cubrir sons non desexados gravados durante a rodaxe, como avións ou tráfico pasando.

## Notas 
## Véxase tamén 
### Ligazóns externas 
* History of Jack Foley from FilmSound Studio
* Post Production Sound Studio featuring Foley Artist Lara Dale of Footvox Studio
* Audio post production studio that provides Foley recording services and sound effects for films, television, documentaries and animation
Como ser muller

***Como ser muller*** (título orixinal en ) é a autobiografía da escritora inglesa Caitlin Moran publicada no ano 2011. O libro trata sobre os primeiros anos de vida de Moran (dende a súa adolescencia até a trintena) incluíndo a súa visión do feminismo. En xullo de 2014 xa se venderan máis dun millón de copias.

En 2017 foi traducido ao galego por Moisés Barcia e publicado pola editorial Rinoceronte.

## Notas 
## Véxase tamén 
### Ligazóns externas 
* Ficha do libro na páxina de Rinoceronte Editora
Aeroporto de Béchar-Boudghene Ben Ali Lotfi

O **aeroporto de Béchar-Boudghene Ben Ali Lotfi**  é un aeroporto situado a 5 quilómetros ao norte da cidade de Béchar, en Alxeria.

## Aeroliñas e destinos
## Notas
Aeroporto de Exuma

O **aeroporto internacional de Exuma**  é un aeroporto que serve a illa de Exuma nas Bahamas. Está situado preto de Moss Town, ao noroeste de George Town. No aeroporto operan principalmente avións lixerios e reactores rexionais dende os Estados Unidos e as Bahamas.

## Aeroliñas e destinos
## Véxase tamén 
### Ligazóns externas 
* Web do aeroporto

## Notas
Aeroporto de Herat

O **aeroporto internacional de Herat**  é un aeroporto situado a 10,5 quilómetros ao sueste da cidade de Herat, no oeste de Afganistán. Atópase ao leste da estrada entre Herat e Farah, preto de Guzara. É o terceiro aeroporto comercial máis grande do país, despois dos de Cabul e Kandahar.

## Aeroliñas e destinos
## Véxase tamén 
### Ligazóns externas 
* Web do aeroporto

## Notas
Aeroporto internacional Osmani

O **aeroporto internacional Osmani**  é o terceiro aeroporto máis grande de Bangladesh, tras os de Dacca e Chittagong. Está operado pola Autoridade de Aviación Civil de Bangladesh (CAAB) e serve á cidade de Sylhet. É usado principalmente por Biman Bangladesh Airlines, a aeroliña nacional. As aeroliñas privadas Novoair, United Airways e US-Bangla Airlines realizan voos domésticos cara Dacca.

## Aeroliñas e destinos
### Pasaxeiros
## Notas
Aeroporto de Lubango

O **aeroporto de Lubango**  é un aeroporto que serve a Lubango, a capital da provincia de Huíla en Angola.

## Aeroliñas e destinos
## Notas
Aeroporto de Komatsu

O **aeroporto de Komatsu**  é un aeroporto internacional xaponés situado a 4,2 quilómetros ao oeste da estación de Komatsu, na prefectura de Ishikawa. É o aeroporto máis grande da rexión de Hokuriku e serve ao sur da prefectura de Ishikawa, incluída a súa capital, Kanazawa, Fukui, e a parte norte a predectura de Fukui.

A **Base Komatsu** (小松基地 *Komatsu Kichi*) da Forza Aérea de Autodefesa do Xapón comparte a pista coas operacións civís; a pista de rodaxe do lado interior é usada pola Forza Aérea, e a do lado do mar e usada por avións civís. A base celebra un festival aéreo cada mes de setembro, con voos de demostración de cazas e avións de rescate, así como unha demostración do equipo acrobático Blue Impulse. O "Espazo aéreo G" é un grande espazo aéreo de adestramento sobre o mar do Xapón ao norte da base.

O aeroporto ten unha única terminal de pasaxeiros, que serve tanto aos voos domésticos como aos internacionais. A súa terminal de carga internacional, coñecida como HIACT (Hokuriku International Air Cargo Terminal), é propiedade dun consorcio de entidades gobernamentais e corporativas que ten como obxectivo servir como centro de distribución para carga procedente de Europa e outros continentes.

## Aeroliñas e destinos
### Carga
## Notas 
## Véxase tamén 
### Ligazóns externas 
* Web do aeroporto.
Rexión determinante da complementariedade

[350px|miniatura|Parte "superior" dun anticorpo ([rexión Fab). As rexións determinantes da complementariedade da cadea pesada das inmunoglobulinas móstranse en vermello ().]]

As **rexións determinantes da complementariedade** (**CDR**, polas súas siglas en inglés) son unha parte dos dominios variables das cadeas pesada e lixeira das inmunoglobulinas (anticorpos) producidos polas células B, e dos receptores da célula T, situados na superficie das células T, por onde estas moléculas se unen ao seu antíxeno de maneira altamente específica. Un conxunto de CDR constitúe un parátopo. Como son as partes máis variables desas moléculas, os CDR son esenciais para a diversidade de especificidades para o antíxeno xeradas polos linfocitos.

## Localización e estrutura 
[miniatura|esquerda|Esquema dun anticorpo cos seus [dominio variable|dominios variables en azul, e os CDR (que forman parte de ditos dominios variables en azul claro.]]

Na secuencia de aminoácidos dun dominio variable dun receptor de antíxeno hai tres CDR (CDR1, CDR2 e CDR3) situados non consecutivamente . Como os receptores de antíxeno están formados tipicamente por dous dominios variables (en dúas cadeas polipeptídicas diferentes, a cadea pesada das inmunoglobulinas e a lixeira), hai seis CDR en cada receptor de antíxeno que fan contacto en conxunto co antíxeno. Unha soa molécula de anticorpo ten dous receptores de antíxenos (nos extremos da rexión Fab) e, por tanto, contén doce CDR. Nun anticorpo pentamérico como a IgM hai 60 CDR en total

Como a maior parte da variación de secuencia asociada coas inmunoglobulinas e receptores de células T (TCR) se encontra nos CDR, estas rexións denomínanse ás veces rexións hipervariables. Dentro do dominio variable, CDR1 e CDR2 encóntranse na rexión (V) da cadea polipeptídica, e CDR3 inclúe parte da rexión V, e toda a rexión de diversidade (D, só na cadea pesada) e a rexión de empalme ou unión (J). A CDR3 é a máis variable.

A estrutura terciaria dun anticorpo é importante para analizar e deseñar novos anticorpos. As estruturas tridimensionais dos CDR non H3 de anticorpos foron agupadas e clasificadas por Chothia et al. e máis recentemente por North et al. A modelización de homoloxía é un método computacional para construír estruturas terciarias a partir de secuencias de aminoácidos. As denominadas regras H3 son regras empíricas para construír modelos de CDR3.

## Notas 
## Véxase tamén 
### Outros artigos 
* Rexión armazón
* Rexión hipervariable
* Hipermutación somática

### Ligazóns externas 
*
Aeroporto de North Eleuthera

O **aeroporto de North Eleuthera**  é un aeroporto en North Eleuthera, na illa de Eleuthera, Bahamas. Serve ás illas periféricas de Harbour e Spanish Wells, así como o terzo máis setentrional da illa de Eleuthera.

## Aeroliñas e destinos
## Notas
Aeroporto de Ondjiva Pereira

O **aeroporto de Ondjiva Pereira**  é un aeroporto que serve a Ondjiva, na provincia de Cunene, Angola. Está situado a 38 quilómetros ao norte da fronteira con Namibia.

## Aeroliñas e destinos
## Notas
Aeroporto de Miyazaki

O **aeroporto de Miyazaki**  é un aeroporto situado a 3,2 quilómetros ao sur de Miyazaki, unha cidade da prefectura de Miyazaki no Xapón. Nas súas instalacións atópase a sede da aeroliña Solaseed Air.

## Aeroliñas e destinos
## Notas
Santi Comesaña

**Santiago Comesaña Veiga**, máis coñecido como **Santi Comesaña**, nado en Vigo o 5 de outubro de 1996, é un futbolista galego que xoga na demarcación de centrocampista no Villarreal, da Primeira División Española.

## Traxectoria 
Nado en Vigo, Comesaña formouse como futbolista na Escola Deportiva Val Miñor, na que entrou en idade infantil. Na tempada 2013/14 logrou co equipo xuvenil o ascenso á División de Honra, a máxima categoría do fútbol xuvenil en España, e na seguinte campaña o equipo acadou o quinto posto. 

O 9 de xullo de 2015 asinou un contrato co Coruxo FC, equipo da Segunda División B. Debutou na primeira xornada da tempada 2015/16, marcando un gol na vitoria do seu equipo por 2–3 na casa do Atlético Astorga FC. O 6 de decembro marcou un hat-trick na vitoria do seu equipo na casa por 5–1 fronte á SD Compostela. Disputou 37 encontros esa tempada no equipo de Rafa Sáez, 36 deles como titular, e anotou 8 goles.

En xullo de 2016 asinou un contrato de catro anos co Rayo Vallecano na Segunda División Española. Debutou co equipo o 28 de agosto, na segunda xornada da tempada 2016/17, saíndo na segunda parte en substitución de Adri Embarba nun empate 0–0 contra o Real Valladolid no Estadio de Vallecas. Xogou só 11 partidos como titular en liga, nunha mala tempada do equipo madrileño, con ata tres adestradores diferentes. A súa sorte cambiou trala chegada de Míchel, e na tempada 2017/18 foi unha peza clave no equipo que logrou o ascenso á Primeira División.

Debutou na Primeira División na segunda xornada da tempada 2018/19, contra o Atlético de Madrid no Estadio Metropolitano. Disputou 25 partidos e marcou o seu primeiro gol na máxima categoría, fronte á Real Sociedad, pero ao remate da competición o equipo descendeu a Segunda. Con Paco Jémez no banco perdeu protagonismo no equipo, pero recuperouno trala chegada de Andoni Iraola, e na tempada 2020/21 xogou un total de 43 partidos, marcando tres goles e contribuíndo a un novo ascenso á máxima categoría. 

Continuou como buque insignia do equipo nas dúas seguintes campañas, nas que sumou 79 encontros máis, a gran maioría deles como titular. Deixou o Rayo no verán de 2023, trala fin do seu contrato e despois de sete anos no club, nos que disputou 219 partidos e marcou 13 goles.

O 29 de xuño fíxose oficial a súa fichaxe polo Villarreal.

## Notas 
## Véxase tamén 
### Ligazóns externas 
* Datos do xogador en BDFutbol .
Aeroporto de Nakhchivan

O **aeroporto de Nakhchivan**  é un aeroporto civil e base aérea militar situado a 4 quilómetros do centro de Nakhchivan, a capital da República Autónoma de Nakhichevan en Azerbaidján. O aeroporto foi construído nos anos 70.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Aeroporto de Albury

O **aeroporto de Albury**  é un aeroporto rexional australiano situado a 3,7 quilómetros ao nordés de Albury, en Nova Gales do Sur. O aeroporto, que tamén serve á cidade adxacente de Wodonga, no estado de Victoria, foi o quinto máis concorrido de Nova Gales do Sur no ano 2016.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Aeroporto de Armidale

O **aeroporto de Armidale**  é un aeroporto que serve á cidade australiana de Armidale, no estado de Nova Gales do Sur. Está situado a 3,7 quilómetros ao soroeste do centro da cidade, na autoestrada New England Highway. Está operado polo Consello Rexional de Armidale.

## Aeroliñas e destinos 
## Notas
Amalia Álvarez Gallego

**Amalia Álvarez Gallego**, nada en Lugo o 10 de febreiro de 1906 e finada en Pontevedra o 27 de novembro de 2001, foi unha funcionaria galega.

## Traxectoria 
[miniatura|Lápida no [Cemiterio de Santo Amaro de Pontevedra.]]

Foi a quinta dos seis fillos de Xerardo Álvarez Limeses e Dolores Gallego. Sendo nena, a familia instalouse en Pontevedra. Alí realizou os seus estudos primarios e despois estudou Maxisterio. Coñeceu a Alexandre Bóveda nos ensaios da Sociedad Coral Polifónica de Pontevedra, na que ambos cantaban. Casaron o 20 de outubro de 1930. Rematou a carreira e púxose a dar clases, mentres preparaba as oposicións. Optou por facer as de Facenda en Madrid. Obtivo praza en Cádiz e deixou os fillos con familiares. Foi trasladada a Pontevedra. Tivo complicacións para conseguir un certificado de adhesión ao réxime que lle permitiu ocupar a súa praza de funcionaria. As súas fillas foron sinaladas. Participou nas homenaxes que lle fixeron ao seu home coa chegada da democracia.

## Véxase tamén 
### Bibliografía 
* 
### Ligazóns externas 
* , Luís (6/3/2016). "Amalia Álvarez, que se namorou cantando" *Non des a esquecemento*.

* , Montse (2017). "Amalia Álvarez Gallego"  no *Álbum de Mulleres* do Consello da Cultura Galega.
Aeroporto de Chengdu-Shuangliu

O **aeroporto de Chengdu-Shuangliu**  é o principal aeroporto que serve a Chengdu, a capital da provincia chinesa de Sichuan. Está situado a uns 16 quilómetros ao suroeste do centro da cidade, ao norte do distrito de Shuangliu District. O aeroporto é un importante centro de conexións no oeste da China. É un dos dous principais centros de conexións para Air China, xunto con Pequín-Capital, ademais da sede de Sichuan Airlines e Chengdu Airlines. China Eastern Airlines, Shenzhen Airlines, Lucky Air e Tibet Airlines tamén teñen bases no aeroporto.

No ano 2016 pasaron polas súas instalacións un total de 46 039 037 pasaxeiros. Nese ano foi o 27º aeroporto máis concorrido do mundo e o 4º da China, ademais de ser o máis concorrido do oeste e centro do país.

## Aeroliñas e destinos 
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
Lingua omaha-ponca

A **lingua omaha-ponca** é unha lingua síux falada polo pobo omaha de Nebraska e o pobo ponca de Nebraska e Oklahoma. Os dous dialectos difiren minimamente mais son considerados linguas diferentes polos seus falantes. O omaha-ponca está clasificado como en perigo crítico polo Libro Vermello das Linguas Ameazadas da UNESCO.

## Uso e esforzos de revitalización 
Existen uns 60 falantes de omaha, dos cales 25 son falantes fluídos, e tamén existe unha presa de falantes semi-fluídos de Ponca.

A Universidade de Nebraska ofrece clases en lingua omaha, e o seu proxecto "Omaha Language Curriculum Development Project" (OLCDP) achega materiais en liña para aprender a lingua. En febreiro de 2015, un artigo cifraba o número de falantes fluídos en 12, todos eles con máis de 70 anos, entre os cales había dous profesores cualificados. O consello tribal estima unhas 150 persoas con algunha habilidade coa lingua. A lingua é ensinada na Escola Pública Nacional Umónhon. Unha aplicación para iPhone en lingua omaha foi desenvolvida pola Omaha Nation Public Schools (UNPS) e o Omaha Language Cultural Center (ULCC). Os membros do pobo osage de Oklahoma expresaron o seu interese nunha colaboración como base para revitalizar a lingua osage.

## Notas 
## Véxase tamén 
### Ligazóns externas 
* Omaha-Ponca Indian Language (Cegiha, Dhegiha), native-language.org
Dick (filme)

***Dick*** é un filme estadounidense de comedia dirixido por Andrew Fleming a partir dun guión que el escribiu xunto con Sheryl Longin. É unha parodia dos eventos do Watergate que remataron coa presidencia de Richard ("Tricky Dick") Nixon e nel participaron membros de *Saturday Night Live* e *The Kids in the Hall*.

Kirsten Dunst e Michelle Williams intepretan a Betsy e Arlene, dúas mozas de quince anos non moi intelixentes, que por mor de diferentes azares do destino se converten na figura "Deep Throat", parcialmente responsable da caída da presidencia de Richard Nixon.

## Personaxes 
* Kirsten Dunst como Betsy Jones
* Michelle Williams como Arlene Lorenzo
* Dan Hedaya como Presidente Richard M. Nixon
* Bruce McCulloch como Carl Bernstein
* Will Ferrell como Bob Woodward
* Saul Rubinek como Henry Kissinger
* Teri Garr como Helen Lorenzo
* Dave Foley como Bob Haldeman
* Ryan Reynolds como Chip
* Harry Shearer como G. Gordon Liddy
* Ted McGinley como Roderick
* Karl Pruner como Frank Jobs
* Devon Gummersall como Larry Jobs
* Jim Breuer como John Dean
* G. D. Spradlin como Ben Bradlee

## Notas 
## Véxase tamén 
### Ligazóns externas 
* 
* Ficha en RottenTomatoes
Mazes and Monsters

***Mazes and Monsters*** é un telefilme estadounidense de drama e fantasía dirixido por Steven Hilliard Stern sobre un grupo de estadudantes universitarios e o seu grande interese no xogos de rol "Mazes and Monsters".

Está protagonizado por Tom Hanks, cando tiña 26 anos, no seu primeiro papel protagonista nunha longametraxe.

## Notas 
## Véxase tamén 
### Ligazóns externas 
* 
* Ficha en AllMovie
Aeroporto de Bujumbura

O **aeroporto internacional de Bujumbura**  é un aeroporto en Bujumbura, a antiga capital de Burundi. É o único aeroporto internacional e tamén o único que conta cunha pista pavimentada. Foi inaugurado no ano 1952.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
STS-111

**STS-111** foi unha misión do transbordador espacial Endeavour lanzada o 5 de xuño de 2002 desde a rampla 39A do Centro de Lanzamento de Cabo Cañaveral.

O transbordador acoplouse á estación ás 16:25 UTC do 7 de xuño e deixou aos astronautas da Expedición 5 na estación e trouxo de volta a terra á Expedición 4. Levou tamén subministracións no módulo Leonardo, que foi acoplado ao módulo Unity o 8 de xuño, e experimentos cara a estación, así como o MBS (*Mobile Base System*), o sistema que permite moverse ao brazo robótico Canadarm2 desprazarse ao longo da estación. Durante a misión a tripulación reparou un xiroscopio avariado e instalou proteccións antimeteoritos no módulo Zvezda.

O transbordador volveu a terra na Base Edwards da Forza Aérea en California, o 19 de xuño de 2002.

## Notas 
## Véxase tamén 
### Outros artigos
*Transbordador espacial
*Transbordador espacial Endeavour
Pedro Penabad Rodríguez

**Pedro Penabad Rodríguez**, nado en Viveiro cara a 1907 e executado en Sevilla o 15 de xullo de 1937, foi un avogado galego, colaborador de Agapito García Atadell.

## Traxectoria 
[miniatura|300px|Os deputados socialistas [Ramón Lamoneda|Lamoneda, Anastasio de Gracia e Bugeda, co director das Milicias de Investigación, Agapito García Atadell, e un grupo de milicianos dos que traballaban ás súas ordes, entre eles Pedro Penabad.]]
Foi fillo de Eugenio Penabad e Filomena Rodríguez. Emigrado en Cuba, retornou a España en 1934 instalándose en Madrid. En Madrid foi presidente de Prensa Hispana Unida e director do seu órgano *Suplemento*. En 1936, tralo inicio da guerra civil española, foi chamado polo deputado Ramón Suárez Picallo, Xoán Xosé Plá e o xeneral Cecilio Bedia Caballería, para que confeccionase un regulamento para as Milicias Galegas. Foi un dos xefes das Milicias Populares Galegas. Foi nomeado axente de vixilancia en agosto de 1936 e destinado á Brigada de investigación criminal, ás ordes do comisario xeneral Antonio Lino Pérez-González. Converteuse en colaborador principal de Agapito García Atadell que dirixía unha das Milicias Populares de Investigación criminal.

En outubro de 1936, canda García Atadell e as súas respectivas parellas, tentaron escapar clandestinamente de España polo porto de Alacant. Nesa cidade embarcaron para Marsella no buque arxentino *25 de mayo*. Dende Marsella marcharon a Saint-Nazaire, onde embarcaron cara a Cuba no transatlántico francés *Mexique* o 19 de novembro. Pero o buque aportou dúas veces en territorio controlado polo exército golpista: primeiro na Coruña e logo en Santa Cruz de la Palma, onde finalmente foron detidos Penabad e García Atadell. Foron trasladados primeiro a Santa Cruz de Tenerife e logo a Sevilla, onde lles fixeron un consello de guerra e os condenaron a pena de morte, sendo executados no garrote vil polo verdugo Cándido Cartón.

## Obras 
* *El estatuto gallego o Los imbéciles inteligentes;(folleto-mitin)*, 1936.

## Notas 
## Véxase tamén 
### Bibliografía 
* 
* 
* 
* 
* 

### Outros artigos 
* Agapito García Atadell
* Milicias Populares Galegas

### Ligazóns externas 
* "Desmemoria de Atadell, Paracuellos y Amor Nuño" 2008.

*
Inmunorreceptor

miniatura|290x290px|Exemplo de inmunorreceptor
Un **inmunorreceptor** ou **receptor inmunolóxico** é un receptor, xeralmente situado na membrana plasmática, que se une a unha substancia (ligando), como por exemplo unha citocina ou un antíxeno, e causa unha resposta no sistema inmunitario.

## Tipos 
Os principais receptores do sistema inmunitario son os receptores de recoñecemento de padrón (PRR), os receptores de tipo Toll (TLR), os receptores activadores de célula asasina (KAR), os receptores inhibidores de célula asasina (KIR), os receptores do complemento, os receptores de Fc, receptores de célula B (BCR) e os receptores de célula T (TCR).

## Notas 
## Véxase tamén 
### Outros artigos 
* Receptor (bioquímica)
* Receptor da superficie celular

### Ligazóns externas 
*
Pobo omaha

Os **omaha** son un pobo indíxena recoñecido federalmente como unha tribo, que reside na reserva india Omaha no nordeste de Nebraska e o oeste de Iowa, nos Estados Unidos de América. A finais do século XVII, os omaha migraron dende a área do alto Missouri e as chairas até o val do río Ohio. Falan a lingua omaha, unha lingua síux moi semellante á fala dos ponca. Os ponca formaban parte dos omaha antes de separarse noutra tribo a mediados do século XVIII.

Arredor do ano 1770, os omaha convertéronse no primeiro pobo das chairas do norte en adoptar a cultura ecuestre. Desenvolvendo "The Big Village" (*Ton-wa-tonga*) en 1775 no norte de Nebraska, os omaha crearon unha gran rede de comercio cos primeiros colonos europeos e os exploradores francocanadenses. Controlaron o comercio da pel e o acceso a outras tribos do alto Missouri.

Omaha, Nebraska, a meirande cidade do estado, leva o seu nome por este pobo. Non se coñece que se ergueran en armas contra os Estados Unidos, e axudaron ó bando unionista na guerra civil estadounidense.

## Notas
Aeroporto de Catumbela

O **aeroporto de Catumbela**  é un aeroporto que serve a Catumbela, unha cidade costeira na provincia de Benguela, en Angola. Foi inaugurado no ano 2012 cunha capacidade para atender a 2,2 millóns de pasaxeiros por ano.

## Aeroliñas e destinos
## Véxase tamén 
### Ligazóns externas 
* [ Web do aeroporto]

## Notas
Ana Cela Trulock

**Ana Cela Trulock**, nada en Madrid o 1 de decembro de 1928 e finada o 4 de xaneiro de 2018, foi unha profesora e tradutora española.

## Traxectoria
Filla de Camilo Crisanto Cela y Fernández e de Camila Emanuela Trulock Bertorini, foi a quinta de nove irmáns, entre eles o escritor Camilo José Cela.

Licenciouse en Filoloxía Románica na Facultade de Filosofía e Letras da Universidade Complutense de Madrid. Formou parte do Teatro Español Universitario.
Seguiu un seminario de literatura francesa na Sorbona, e foi colaboradora do Seminario de lingüística da Real Academia Española, participando na realización do *Diccionario Histórico del Español*.

Foi profesora de lingua e literatura castelá en diversos centros de Madrid e Bélxica. Foi bolseira da Universidade Católica de Lovaina, onde participou no seminario de Literatura do Século XX e Cristianismo, dirixido por Charles Moeller. Foi codirectora do Centre Universitarie de dita universidade.

Traduciu do francés máis de vinte e cinco libros de diversos xéneros, sobre todo novela. Obtivo un accésit do Premio Fray Luis de León de tradución.

Practicou o baloncesto, balonmán e voleibol.

## Véxase tamén
### Ligazóns externas
*"Obituario: fallece a los 89 años Ana Cela Trulock, hermana del Nobel gallego", obituario de Luís López Pombo en *El Progreso*, 10 de xaneiro de 2018 .
Aeroporto Toussaint Louverture

O **aeroporto internacional Toussaint Louverture**  é un aeroporto situado en Tabarre, unha comuna de Porto Príncipe en Haití. É o aeroporto máis concorrido do país e serve como centro de conexións para Salsa d'Haiti, Tortug' Air, Sunrise Airways e Haiti Aviation.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
Pobo sueco

Os **suecos** (en ) son un grupo étnico xermánico nativo de Suecia. Habitan maioritariamente en Suecia e noutros países nórdicos, en particular Finlandia, cunha salientable diáspora nos Estados Unidos de América. A maioría dos suecos son de relixión protestante de matriz luterana.

## Notas 
## Véxase tamén 
### Outros artigos 
* Grupos étnicos de Europa